SR ลงสนามวันแรก ผู้บริหารมั่นใจเหนือจองแน่นอน!
SR เทรดวันแรก ลุ้นราคาเหนือจอง มีราคาก่อนเปิดตลาด (Pre Open) 5 นาที อยู่ที่ 4.90 บาท โดยจำนวนหุ้นที่มีการซื้อขายก่อนเปิดตลาดประมาณ 66 ล้านหุ้น ด้านฝั่งซื้อ (Bid) ประมาณ 31 ล้านหุ้น ส่วนฝั่งขาย (Offer) ประมาณ 43 ล้านหุ้น ขณะที่ ผู้บริหารมั่นใจเปิดเหนือจองแน่นอน โดยมี บล.อาร์เอชบี (ประเทศไทย) เป็นที่ปรึกษาทางการเงิน
11 พ.ย. 2558

ผู้สื่อข่าวรายงานว่า บริษัท สยามราช จำกัด (มหาชน) หรือ SR ราคาก่อนเปิดตลาด (Pre Open) 5 นาที อยู่ที่ 4.90 บาท โดยจำนวนหุ้นที่มีการซื้อขายก่อนเปิดตลาดประมาณ 66 ล้านหุ้น ด้านฝั่งซื้อ (Bid) ประมาณ 31 ล้านหุ้น ส่วนฝั่งขาย (Offer) ประมาณ 43 ล้านหุ้น ขณะที่ ผู้บริหารมั่นใจพื้นฐานแข็งแกร่ง เปิดเหนือจองแน่นอน โดยมี บล.อาร์เอชบี (ประเทศไทย) เป็นที่ปรึกษาทางการเงิน
 
นายเกียรติ  วิมลเฉลา ประธานเจ้าหน้าที่บริหาร บริษัท สยามราช จำกัด (มหาชน) หรือ SR เปิดเผยว่า บริษัทมีความเชื่อมั่นในการเข้าซื้อขายในตลาด mai ในวันนี้ จะได้รับการตอบรับที่ดีจากนักลงทุน เนื่องจากนักลงทุนมีความเข้าใจธุรกิจ และมองแนวโน้มอนาคตของบริษัทที่จะเติบโตตามการขยายโครงข่ายระบบท่อส่งก๊าซธรรมชาติสายหลัก อีกทั้งบริษัทได้เพิ่มการเป็นตัวแทนจำหน่ายระบบปั๊มอุตสาหกรรมแบรนด์ ITT Goulds Pumpsซึ่ งใช้ในอุตสาหกรรมปิโตรเคมี และอุตสาหกรรมต่างๆ โดยลูกค้าที่ใช้ส่วนใหญ่ ได้แก่ กลุ่มบริษัท ปตท.
สำหรับในปีนี้บริษัทตั้งเป้าหมายรายได้อยู่ที่ 1,600 ล้านบาท ซึ่งลดลงจากปี 2557ที่ มีรายได้รวม 2,000 ล้านบาท เนื่องจากในปี 2557 บริษัทได้รับงานโครงการขนาดใหญ่ มูลค่า 900 ล้านบาท ซึ่งทยอยรับรู้รายได้ไปหมดแล้ว
ขณะที่บริษัทได้เซ็นสัญญารับงานโครงการให้บริการวิศวกรรมก่อสร้างสถานีวัด และระบบท่อส่งก๊าซธรรมชาติ จำนวน 600 ล้านบาท รวมถึงอยู่ระหว่างการรับรู้ผลการประมูลงานโครงการใหม่อีก จำนวน 400-500 ล้านบาท ซึ่งปัจจุบันบริษัทมีมูลค่างานที่รวมทุกธุรกิจ (Backlog) จำนวน 740 ล้านบาท ซึ่งจะรับรู้รายได้ในปี 2559 ทั้งหมด